สวัสดีค่ะ คือหนูเป็นคนประจำเดือนมาไม่ปกติ เพิ่งเริ่มนับได้3เดือน รอบห่างระหว่างเดือนคือ 25 40 และเดิอนนี้ 46 วันแล้ว ประจำเดือนยังไม่มา มีอาการคัดหน้าอกไป1รอบ ไม่กี่วันก็หาย และกลับมาคัดอีกรอบนึงแล้ว หน้าอกขยายใหญ่ขึ้น แต่ประจำเดือนก็ยังไม่มา ท้องน้อยป่อง ไม่เคยมีเพศสัมพันธ์ ปัจจุบันอายุ20ปีค่ะ อาการแบบนี้อันตรายมากมั้ยคะ หากทานยาสตรีจะช่วยให้ประจำเดือนมาหรือไม่คะ ขอบสำหรับคำตอบล่วงหน้าค่ะ
สวัสดีค่ะ ปกติแล้วหนึ่งรอบเดือนคือ 21-35 วัน มีประจำเดือนนาน 3-7 วัน ไม่มีเลือดออกผิดปกติระหว่างรอบเดือนค่ะ หากประจำเดือนไม่มานาน 2 รอบเดือน ควรไปพบแพทย์เพื่อตรวจเพิ่มเติมหาสาเหตุ เช่น ฮอร์โมนไม่สมดุล เครียด ภาวะถุงน้ำรังไข่หลายใบ น้ำหนักเปลี่ยนแปลงอย่างรวดเร็ว เป็นต้นยาสตรีเป็นยาแผนโบราณช่วยบำรุงเลือดแต่มีสมบัติของส่วนประกอบบางอย่างคล้ายฮอร์โมนเพศ ไม่ควรซื้อทานเพื่อจุดประสงค์ขับเลือดค่ะ